ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση υπερωριακής εργασίας μονίμου και
Σ.Ε.Ι.Δ. προσωπικού, Διεύθυνσης Οικονομικού της
Αποκεντρωμένης Διοίκησης Θεσσαλίας - Στερεάς
Ελλάδας, κατά τις απογευματινές ώρες των εργασίμων ημερών κατά το έτος 2024.
Καθορισμός ανώτατου επιτρεπόμενου ορίου κατ’
έτος ημερών κίνησης εκτός έδρας υπαλλήλων
του Δήμου Ευρώτα για το έτος 2024.
Διαπίστωση ανάγκης και καθιέρωση υπερωριακής απογευματινής εργασίας κατά τις εργάσιμες
ημέρες με αμοιβή τεσσάρων (4) υπαλλήλων του
Τμήματος Τοπογραφίας και Διαχείρισης Ακινήτων
της Περιφερειακής Ενότητας (Π.Ε.) Καρδίτσας, για
το Α’ εξάμηνο του έτους 2024.
Καθιέρωση πρόσθετης υπερωριακής απογευματινής απασχόλησης μέχρι την 22η ώρα καθώς και
εργασία κατά τις Κυριακές και εξαιρέσιμες ημέρες
και κατά τις νυχτερινές ώρες, του ήδη υπάρχοντος
προσωπικού των μονίμων και Ι.Δ.Α.Χ. υπαλλήλων
του Δήμου Ζακύνθου.
Καθιέρωση υπερωριακής εργασίας, καθώς και νυχτερινής εργασίμων ημερών και ημερήσιας ή νυ-
χτερινής που παρέχεται Κυριακές και εξαιρέσιμων
ημερών, του μόνιμου προσωπικού, προσωπικού
με σχέση εργασίας Ιδιωτικού Δικαίου, Λοιπό Επιστημονικό προσωπικό, Φαρμακοποιού και Ψυχο-
λόγου του Γ.Ν. Γρεβενών για το έτος 2024.
ΑΠΟΦΑΣΕΙΣ
Αριθμ. 13192
(1)
Καθιέρωση υπερωριακής εργασίας μονίμου και
Σ.Ε.Ι.Δ. προσωπικού, Διεύθυνσης Οικονομικού
της Αποκεντρωμένης Διοίκησης Θεσσαλίας - Στερεάς Ελλάδας, κατά τις απογευματινές ώρες των
εργασίμων ημερών κατά το έτος 2024.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις:
α) Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης (Α’ 87)»,
β) του ν. 3528/2007 (Α’ 26),
γ) του ν. 4325/2015 «Εκδημοκρατισμός της Διοίκησης Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις»
(Α’ 47), και ιδίως τα άρθρα 28 και 28 Α, όπως το τελευταίο
προστέθηκε με το άρθρο 24 του ν. 4368/2016 «Μέτρα
για την επιτάχυνση του κυβερνητικού έργου και άλλες
διατάξεις» (Α’ 21),
δ) της παρ. Α’ του άρθρου 20 «Αποζημίωση για εργασία καθ’ υπέρβαση του υποχρεωτικού ωραρίου - απο-
ζημίωση για εργασία προς συμπλήρωση του υποχρεωτικού ωραρίου» του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1307
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
δημοσιονομικών στόχων και διαρθρωτικών μεταρρυθμίσεων» (Α’ 176),
ε) του ν. 4446/2016 «Πτωχευτικός Κώδικας, Διοικητική
Δικαιοσύνη, Τέλη-Παράβολα, Οικειοθελής αποκάλυψη
φορολογητέας ύλης παρελθόντων ετών, Ηλεκτρονικές
συναλλαγές, Τροποποιήσεις του ν. 4270/2014 και λοιπές
διατάξεις» (Α’ 240),
στ) του π.δ.  138/2010 «Οργανισμός της Αποκεντρωμένης Διοίκησης Θεσσαλίας - Στερεάς Ελλάδας»
(Α’ 231),
ζ) του π.δ. 80/2016 «Ανάληψη υποχρεώσεων από τους
διατάκτες» (Α’ 145).
2. Την υπ’ αρ. 92801/31-12-2020 (Υ.Ο.Δ.Δ. 1094) απόφασης του Υπουργείου Εσωτερικών περί ορισμού του
Κωνσταντίνου Παππά του Λεωνίδα ως Ασκούντος καθήκοντα Συντονιστή Αποκεντρωμένης Διοίκησης Θεσ-
σαλίας - Στερεάς Ελλάδας.
3. Την υπ’ αρ. 86776/19-12-2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου, στη θέση του μετακλητού Γραμματέα Αποκεντρωμένης Διοίκησης Θεσσαλίας - στερεάς
Ελλάδας» (Υ.Ο.Δ.Δ. 1183).
4. Την υπό στοιχεία 2/97758/ΔΕΠ/19-10-2023 (ΑΔΑ:
Ψ167Η-Θ16) εγκύκλιο του Υπουργείου Οικονομικών
(Γ.Λ.Κ.) περί παροχής οδηγιών για την εφαρμογή των διατάξεων του Μέρους Γ’ του ν. 5045/2023 «Ενίσχυση του
εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις» (Α’ 136).
5. Την εισήγηση της Αναπληρώτριας Προϊσταμένης
της Γενικής Διεύθυνσης Εσωτερικής Λειτουργίας της
Αποκεντρωμένης Διοίκησης Θεσσαλίας  - Στερεάς
Ελλάδας περί ανάγκης πρόσθετης απογευματινής
υπερωριακής απασχόλησης, έως διακόσιες σαράντα
(240) ώρες ανά υπάλληλο, για όλο το Οικονομικό Έτος
2024, που υπηρετεί στη Διεύθυνση Οικονομικού της
Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Θεσσαλίας - Στερεάς Ελλάδας,
προκειμένου να αντιμετωπισθούν οι επείγουσες ανάγκες πρόσθετης απογευματινής υπερωριακής απα-
σχόλησης δέκα επτά (17) υπαλλήλων της Διεύθυνσης
Οικονομικού της Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Θεσσαλίας -
Στερεάς Ελλάδας, λόγω υποχρέωσης εκκαθάρισης και
πληρωμής δαπανών του Φορέα από την Οικονομική
Υπηρεσία εντός καθορισμένων προθεσμιών (άρθρο
69Ζ του ν. 4270/2014), αποζημιώσεων ιδιωτών σε
εκτέλεση δικαστικών υποθέσεων για την ορθή απόδοση των επιδικασθέντων ποσών, επεξεργασίας δια-
κηρύξεων για προμήθεια αγαθών και υπηρεσιών που
δεν εντάσσονται στον ετήσιο προγραμματισμό, εξέτασης θεμάτων μισθοδοτούμενων παλαιοτέρων ετών
για συνταξιοδοτικούς και ασφαλιστικούς λόγους, επεξεργασία των στοιχείων εκτέλεσης προϋπολογισμού
και προσαρμογής στις νέες προβλέψεις για κατάρτιση
προϋπολογισμού επιδόσεων και ενσωμάτωσης νέων
δεικτών προσανατολισμένων στον τελικό αντίκτυπο
των δημοσίων πολιτικών στο πλαίσιο της εφαρμογής
της νέας δημοσιονομικής διαχείρισης, που σε συνδυασμό με την σημαντικότατη έλλειψη σε προσωπικό
δυσχεραίνει την διεκπεραίωση υποθέσεων και καθιστά απαραίτητη την λειτουργία τους και μετά το πέρας
του ωραρίου λειτουργίας.
6. Το γεγονός ότι προκαλείται δαπάνη για την παραπάνω αναφερόμενη απογευματινή υπερωριακή απα-
σχόληση, για το Οικονομικό Έτος 2024 της Αποκεντρωμένης Διοίκησης Θεσσαλίας - Στερεάς Ελλάδας, για την
κάλυψη της οποίας εκδόθηκε η υπ’ αρ. 12391/16-022024 απόφαση ανάληψης υποχρέωσης για την έγκρι-
ση δέσμευσης πίστωσης ύψους 25.500,00 € για την
πληρωμή ισόποσης δαπάνης σε βάρος της πίστωσης
του Προϋπολογισμού Εξόδων Οικονομικού Έτους 2024
της Αποκεντρωμένης Διοίκησης Θεσσαλίας - Στερεάς
Ελλάδας, Φορέας 1902, Ειδικός Φορέας 1902-9990300000 Α.Λ.Ε. 2120201001 (ΑΔΑ: 6ΞΔΝΟΡ10-ΞΞΝ),
αποφασίζουμε:
Την καθιέρωση πρόσθετης, υπερωριακής απασχόλησης δέκα επτά (17) υπαλλήλων της Διεύθυνσης Οικονο-
μικού, της Γενικής Διεύθυνσης Εσωτερικής Λειτουργίας
της Αποκεντρωμένης Διοίκησης Θεσσαλίας - Στερεάς
Ελλάδας, για την αντιμετώπιση των αυξημένων υπηρεσιακών αναγκών τους κατά το Οικονομικό Έτος 2024.
Η πρόσθετη υπερωριακή απασχόληση προσδιορίζεται
έως διακόσιες σαράντα (240) ώρες ανά υπάλληλο για
το Οικονομικό Έτος του 2024 θα πραγματοποιηθεί καθ’
υπέρβαση του υποχρεωτικού ωραρίου των υπηρεσιών τους, οι οποίες θα παραμένουν ανοικτές πέραν του
κανονικού ωραρίου κατά τις απογευματινές ώρες των
εργάσιμων ημερών.
Για την κάλυψη της δαπάνης που θα προκληθεί έχει
εγγραφεί επαρκής σχετική πίστωση στον προϋπολογισμό της Αποκεντρωμένης Διοίκησης Θεσσαλίας -
Στερεάς Ελλάδα Οικονομικού Έτους 2024, σύμφωνα
με την υπ’ αρ. 12391/16-02-2024 απόφαση ανάληψης
υποχρέωσης της Διεύθυνσης Οικονομικού της Αποκεντρωμένης Διοίκησης Θεσσαλίας - Στερεάς Ελλάδα
(ΑΔΑ: 6ΞΔΝΟΡ10-ΞΞΝ).
Η χορήγηση της υπερωριακής αποζημίωσης για τις
δεδουλευμένες ώρες των υπαλλήλων που θα απασχοληθούν πέραν του υποχρεωτικού ωραρίου θα πραγ-
ματοποιείται μετά από βεβαίωση του Προϊσταμένου
Διεύθυνσης της προαναφερθείσας Διεύθυνσης της
Αποκεντρωμένης Διοίκησης Θεσσαλίας - Στερεάς Ελλάδα περί της υπερωριακής απασχόλησης των υπαλ-
λήλων της, κατόπιν έκδοσης σχετικών αποφάσεων περί
συγκρότησης συνεργείων υπερωριακής απασχόλησης
υπαλλήλων.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 20 Φεβρουαρίου 2024
Ο Ασκών Καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
Αριθμ. 15810
(2)
Καθορισμός ανώτατου επιτρεπόμενου ορίου κατ’
έτος ημερών κίνησης εκτός έδρας υπαλλήλων
του Δήμου Ευρώτα για το έτος 2024.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ
ΙΟΝΙΟΥ
Έχοντας υπόψη:
1. Τις διατάξεις της παρ.  6 του άρθρου 25 του
ν. 2738/1999 (Α’ 180).
2. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), το οποίο διατηρήθηκε σε ισχύ με
την περ. 22 του άρθρου 119 του ν. 4622/2019 (Α’ 133).
3. Τις διατάξεις του ν. 3584/2007 (Α’ 143).
4. Τις διατάξεις του άρθρου 280 παρ. 1 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
5. Τις διατάξεις του άρθρου 3 της υποπαρ. Δ9 της
παρ. Δ του άρθρου 2 του ν. 4336/2015 «Συνταξιοδοτικές
διατάξεις - Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρη-
ματοδότησης» (Α’ 94), όπως αυτές τροποποιήθηκαν και
ισχύουν με το άρθρο 36 παρ. 2 του ν. 4484/2017 (Α’ 110).
6. Την υπό στοιχεία οικ.2/74450/ΔΕΠ/21.11.2015
εγκύκλιο του Υπουργείου Οικονομικών με θέμα «Παροχή οδηγιών για την εφαρμογή των διατάξεων της υπο-
παρ. Δ9 της παρ. Δ του άρθρου 2 του ν. 4336/2015 (Α’ 94)
“Δαπάνες μετακινούμενων εντός και εκτός επικράτειας”»
(ΑΔΑ: ΩΨΘΩΗ-ΓΑ2).
7. Τις διατάξεις του άρθρου 8 του π.δ. 139/2010 «Οργανισμός της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου» (Α’ 232).
8. Τις διατάξεις των άρθρων 63 και 64 του ν. 4954/2022
(Α’ 136).
9. Την υπ’ αρ. 86782/19.12.2022 (Υ.Ο.Δ.Δ. 1183) απόφαση του Υπουργού Εσωτερικών περί διορισμού του
Δημητρίου Κατσαρού του Χαραλάμπους, στη θέση του
μετακλητού Γραμματέα της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
10. Την υπ’ αρ. 804/4.1.2023 απόφαση του Γραμματέα
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου «Μεταβίβαση δικαιώματος υπογραφής «Με εντολή Γραμματέα» στον Προϊστάμενο της
Γενικής Διεύθυνσης Εσωτερικής Λειτουργίας και στους
Προϊσταμένους των Υπηρεσιών της Γενικής Διεύθυνσης
Εσωτερικής Λειτουργίας της Αποκεντρωμένης Διοίκησης Πελοποννήσου Δυτικής Ελλάδας και Ιονίου» (Β’ 44,
διόρθωση σφάλματος Β’ 104), όπως τροποποιήθηκε με
την υπ’ αρ. 13951/22.2.2023 (Β’ 1178) όμοια απόφαση.
11. Το υπ’ αρ. 2653/19.2.2024 έγγραφο του Δήμου Ευρώτα με το οποίο υποβλήθηκε αίτημα σε ορθή επανά-
ληψη για τον καθορισμό του ανώτατου επιτρεπόμενου
ορίου κατ’ έτος ημερών κίνησης εκτός έδρας υπαλλήλων
του Δήμου για την κάλυψη υπηρεσιακών αναγκών για
το έτος 2024.
12. Την υπ’ αρ. 1378/25.1.2024 βεβαίωση της Διεύθυνσης Διοικητικών και Οικονομικών Υπηρεσιών του
Δήμου Ευρώτα, με την οποία βεβαιώνεται ότι για την
κάλυψη της δαπάνης αμοιβής ημερών κίνησης εκτός
έδρας υπαλλήλων έχουν προβλεφθεί πιστώσεις στον
υπό κατάρτιση προϋπολογισμό οικονομικού έτους 2024
του Δήμου και συγκεκριμένα στον Κ.Α.10-6422.001,
με τίτλο «Οδοιπορικά έξοδα και αποζημίωση μετακινούμενων υπαλλήλων του Δήμου», ποσό 3.000,00€,
αποφασίζουμε:
Καθορίζουμε το ανώτατο όριο των επιτρεπόμενων
κατ’ έτος ημερών κίνησης εκτός έδρας υπαλλήλων του
Δήμου Ευρώτα για το έτος 2024, ως κατωτέρω:
Α/Α
ΚΛΑΔΟΣ
ΕΙΔΙΚΟΤΗΤΑ
ΑΡΙΘΜΟΣ
ΥΠΑΛΛΗΛΩΝ
ΑΝΩΤΑΤΟ ΟΡΙΟ
ΕΠΙΤΡΕΠΟΜΕΝΩΝ
ΗΜΕΡΩΝ ΕΚΤΟΣ
ΕΔΡΑΣ ΚΑΤ’ ΕΤΟΣ
ΚΑΤΗΓΟΡΙΑ ΠΕ
1.
ΠΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
2.
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
3.
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
4.
ΠΕ ΜΗΧΑΝΙΚΩΝ
ΠΕ ΠΟΛΙΤΙΚΩΝ ΜΗΧΑΝΙΚΩΝ
5.
ΠΕ ΜΗΧΑΝΙΚΩΝ
ΠΕ ΜΗΧΑΝΟΛΟΓΩΝ
ΜΗΧΑΝΙΚΩΝ
6.
ΠΕ ΓΕΩΤΕΧΝΙΚΩΝ
ΠΕ ΓΕΩΠΟΝΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
7.
ΠΕ ΓΕΩΤΕΧΝΙΚΩΝ
ΠΕ ΚΤΗΝΙΑΤΡΩΝ
ΚΑΤΗΓΟΡΙΑ ΤΕ
8.
ΤΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
ΤΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
9.
ΤΕ ΜΗΧΑΝΙΚΩΝ
ΤΕ ΤΟΠΟΓΡΑΦΩΝ
ΜΗΧΑΝΙΚΩΝ
10.
ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΚΑΤΗΓΟΡΙΑ ΔΕ
11.
ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
12.
ΔΕ ΟΔΗΓΩΝ
ΔΕ ΟΔΗΓΩΝ
13.
ΔΕ ΧΕΙΡΙΣΤΩΝ
ΜΗΧΑΝΗΜΑΤΩΝ ΕΡΓΟΥ
ΔΕ ΧΕΙΡΙΣΤΩΝ
ΜΗΧΑΝΗΜΑΤΩΝ ΕΡΓΟΥ
ΚΑΤΗΓΟΡΙΑ ΥΕ
14.
ΥΕ ΕΠΙΜΕΛΗΤΩΝΚΛΗΤΗΡΩΝ
ΥΕ ΚΛΗΤΗΡΩΝ
Από την απόφαση αυτή προκαλείται δαπάνη σε βάρος του Κ.Α.10-6422.001 ποσού 3.000,00€, η οποία έχει προβλεφθεί στον υπό κατάρτιση προϋπολογισμό οικονομικού έτους 2024 του Δήμου Ευρώτα.
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 20 Φεβρουαρίου 2024
Με εντολή Γραμματέα Αποκεντρωμένης Διοίκησης
Η Αναπληρώτρια Προϊσταμένη του Τμήματος
Τοπικής Αυτοδιοίκησης και Νομικών Προσώπων Τρίπολης
ΑΙΚΑΤΕΡΙΝΗ ΚΑΡΑΓΙΑΝΝΗ
Ι
Αριθμ. 86152
(3)
Διαπίστωση ανάγκης και καθιέρωση υπερωριακής απογευματινής εργασίας κατά τις εργάσι-
μες ημέρες με αμοιβή τεσσάρων (4) υπαλλήλων
του Τμήματος Τοπογραφίας και Διαχείρισης Ακινήτων της Περιφερειακής Ενότητας (Π.Ε.) Καρδί-
τσας, για το Α’ εξάμηνο του έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις του ν. 4555/2018 «Μεταρρύθμιση του
θεσμικού πλαισίου της Τοπικής Αυτοδιοίκησης-Εμβάθυνση της Δημοκρατίας-Ενίσχυση της Συμμετοχής- Βελ-
τίωση της οικονομικής και αναπτυξιακής λειτουργίας
των Ο.Τ.Α. [Πρόγραμμα «ΚΛΕΙΣΘΕΝΗΣ Ι»]-Ρυθμίσεις
για τον εκσυγχρονισμό του πλαισίου οργάνωσης και
λειτουργίας των ΦΟΔΣΑ- Ρυθμίσεις για την αποτελεσματικότερη, ταχύτερη και ενιαία άσκηση των αρμο-
διοτήτων σχετικά με την απονομή ιθαγένειας και την
πολιτογράφηση-Λοιπές διατάξεις αρμοδιότητας Υπουργείου Εσωτερικών και άλλες διατάξεις» (Α’ 133).
3. Την υπ’ αρ. 15840/156612/04-10-2018 απόφαση
του Συντονιστή Αποκεντρωμένης Διοίκησης Θεσσαλίας-Στερεάς Ελλάδας «Έγκριση της 146/2018 (ορθή
επανάληψη) περί ολικής τροποποίησης-επικαιροποίησης του π.δ. 129/2010 (Α’ 222): “Οργανισμός της Πε-
ριφέρειας Θεσσαλίας” όπως ισχύει» (Β’  4788), όπως
τροποποιήθηκε με τις: α. Υπ’  αρ. 88844/06.05.2021
«Έγκριση της υπ’ αρ. 47/729-3-2021 απόφασης του Περιφερειακού Συμβουλίου Περιφέρειας Θεσσαλίας που
αφορά στην τροποποίηση του Οργανισμού της Περιφέρειας Θεσσαλίας» (Β’ 2054) και β. υπ’ αρ. 170949/
23-08-2021 «Έγκριση της υπ’ αρ. 153/15/29-7-2021 απόφασης του Περιφερειακού Συμβουλίου Περιφέρειας
Θεσσαλίας, που αφορά στην τροποποίηση του Οργανισμού της Περιφέρειας Θεσσαλίας» (Β’ 4163) όμοιές της.
4. Την υπ’ αρ. 41861/02-02-2022 (Β’ 541, ΑΔΑ: 6Σ907ΛΡΤΥΠ) απόφαση Περιφερειάρχη Θεσσαλίας περί μεταβί-
βασης άσκησης αρμοδιότητας υπογραφής και υποβολής
των εισηγήσεων-τεκμηριωμένων πρωτογενών αιτημάτων στον Αντιπεριφερειάρχη Π.Ε. Καρδίτσας της Περι-
φέρειας Θεσσαλίας.
5. Την υπ’ αρ. 6680/05.01.2024 απόφαση του Περιφερειάρχη Θεσσαλίας «Παροχή εξουσιοδότησης υπογρα-
φής “Με εντολή Περιφερειάρχη” στο Διευθυντή και στους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
Προϊσταμένους Τμημάτων της Διεύθυνσης Πολιτικής Γης
Περιφέρειας Θεσσαλίας» (Β’ 396).
6. Τις διατάξεις του άρθρου 5 του ν. 4071/2012 «Ρυθμίσεις για την τοπική ανάπτυξη, την αυτοδιοίκηση και
την αποκεντρωμένη διοίκηση, Ενσωμάτωση Οδηγίας
2009/50/ΕΚ» (Α’ 85).
7. Τα άρθρα 66 και 67 του ν. 4270/2014 «Αρχές Δημοσιονομικής διαχείρισης και εποπτείας -Δημόσιο Λογιστικό
και άλλες διατάξεις» (Α’ 143).
8. Την παρ. 1 του άρθρου 11 του ν. 4337/2015 που
ορίζει ότι «για τα Ν.Π.Δ.Δ. που ανήκουν στο Μητρώο
Φορέων Γενικής Κυβέρνησης, εξακολουθούν να ισχύουν
οι διατάξεις του ν.δ. 496/1974 (ΦΕΚ 204 Α’ 19-07-1974),
πλην του αρ. 1 παρ. 3, του αρ. 2 παρ. 1 και 2, του αρ. 3
παρ. 2 και 3, του αρ. 4 παρ. 1 και 2,του αρ. 9 παρ. 1, του
αρ. 12 παρ. 1, 3 και 6, του αρ. 13 παρ. 6α και του αρ. 14»
(Α’ 129).
9. Την παρ. 19 του άρθρου 5 του ν. 4623/2019 «Ρυθμίσεις του Υπουργείου Εσωτερικών, διατάξεις για την
ψηφιακή διακυβέρνηση, συνταξιοδοτικές ρυθμίσεις και
άλλα επείγοντα ζητήματα» (Α’ 134), όπως τροποποιήθηκε
με την παρ. 8 του άρθρου 10 του ν. 4625/2019 «Ρυθμίσεις
του Υπουργείου Υποδομών και Μεταφορών και άλλες
επείγουσες διατάξεις» (Α’ 139).
10. Την παρ. 2 του άρθρου 14 «Ρύθμιση οικονομικών
θεμάτων ΟΤΑ» του ν. 4625/2019 (Α’ 139).
11. Την υπ’  αρ. 2/100018/0026/30-12-2016 (ΑΔΑ:
ΨΒΞΒΗ-ΔΤΗ) εγκύκλιο του Υπουργείου Οικονομικών
«Κοινοποίηση διατάξεων σχετικά με την ανάληψη υποχρεώσεων από τους διατάκτες και παροχή οδηγιών».
12. Τις διατάξεις του άρθρου 16 του ν. 3205/2003
«Μισθολογικές ρυθμίσεις λειτουργών και υπαλλήλων
του Δημοσίου, Ν.Π.Δ.Δ. και Ο.Τ.Α., μονίμων στελεχών
των Ενόπλων Δυνάμεων και αντιστοίχων της Ελληνικής
Αστυνομίας, του Πυροσβεστικού και Λιμενικού Σώματος
και άλλες συναφείς διατάξεις» (Α’ 297).
13. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
14. Την υπ’ αρ. 2/1757/0026/10-1-2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
15. Το υπ’ αρ. 28/15-11-2023 απόσπασμα Περιφερειακού Συμβουλίου Περιφέρειας Θεσσαλίας με θέμα «Ειση-
γητική Έκθεση επί του Σχεδίου Προϋπολογισμού οικονομικού έτους 2024 της Περιφέρειας Θεσσαλίας, μετά την
έκδοση της Γνώμης του Παρατηρητηρίου Οικονομικής
Αυτοτέλειας των Ο.Τ.Α.», (ΑΔΑ: 9ΩY77ΛΡ-ΦΣΝ) με την
οποία εγκρίθηκε ο Προϋπολογισμός της Περιφέρειας
Θεσσαλίας οικονομικού έτους 2024.
16. Την υπ’ αρ. 467218/23.11.2023 βεβαίωση του
Τμήματος Λογιστικής και Οικονομικής Διαχείρισης της
Π.Ε. Καρδίτσας περί εγγραφής πίστωσης, για υπερωριακή εργασία πέραν του κανονικού ωραρίου, στον
ΚΑΕ 0511.01 του Προϋπολογισμού της Περιφέρειας
Θεσσαλίας Περιφερειακής Ενότητας Καρδίτσας οικονομικού έτους 2024.
17. Την υπ’ αρ. 324/05.01.2024 (ΑΔΑ: 91ΝΝ7ΛΡ-23Χ)
απόφαση δέσμευσης πίστωσης του Τμήματος Λογιστικής και Οικονομικής Διαχείρισης της Π.Ε. Καρδίτσας, για
το Α’ εξάμηνο του οικονομικού έτους 2024.
18. Τις αυξημένες υπηρεσιακές ανάγκες του Τμήματος
Τοπογραφίας και Διαχείρισης Ακινήτων της Π.Ε. Καρδίτσας λόγω των εργασιών δήλωσης των ακινήτων του Ελ-
ληνικού Δημοσίου αρμοδιότητας Υπουργείου Αγροτικής
Ανάπτυξης και Τροφίμων στο νομό Καρδίτσας κατόπιν
των απαραίτητων ελέγχων, του φόρτου εργασίας που
προέκυψε από το πλήθος αιτήσεων φορέων και πολιτών για την διερεύνηση δικαιώματος του Δημοσίου σε
εκτάσεις που στον κυρωμένο δασικό χάρτη έχουν τη
μορφή δασωμένου αγρού, σύμφωνα με τη νέα διάταξη
του άρθρου 93 του ν. 4915/2022 (Α’ 63), των εργασιών
οργάνωσης, γεωαναφοράς, ψηφιοποίησης και αρχειοθέτησης των αρχείων του Τμήματος, προκειμένου αυτό
να καταστεί εύχρηστο συμβάλλοντας στην εύρυθμη λειτουργία του Τμήματος και στην ταχύτερη εξυπηρέτηση
των αιτημάτων πολιτών και φορέων, για τις οποίες θα
απασχοληθούν οι υπάλληλοι του ανωτέρω Τμήματος
πέραν του κανονικού ωραρίου εργασίας τους και κατά
τις απογευματινές ώρες για το Α’ εξάμηνο του έτους 2024,
αποφασίζουμε:
1. Διαπιστώνουμε την ανάγκη για υπερωριακή απασχόληση απογευματινής εργασίας κατά τις εργάσιμες
ημέρες και μέχρι την 22η ώρα, τεσσάρων (4) υπαλλήλων
του Τμήματος Τοπογραφίας και Διαχείρισης Ακινήτων της
Π.Ε. Καρδίτσας, για το Α’ εξάμηνο του έτους 2024, για την
κάλυψη αυξημένων υπηρεσιακών αναγκών του Τμήματος.
2. Καθιερώνουμε υπερωριακή εργασία με αμοιβή για
το Α’ εξάμηνο του έτους 2024, κατά τις απογευματινές
ώρες των εργάσιμων ημερών και μέχρι την 22η ώρα,
και μέχρι διακόσιες σαράντα (240) ώρες συνολικά, για
τέσσερις (4) υπαλλήλους του Τμήματος Τοπογραφίας
και Διαχείρισης Ακινήτων της Π.Ε. Καρδίτσας, ως εξής:
Τέσσερις (4) υπάλληλοι με εξήντα (60) ώρες έκαστος και
έως 30.06.2024: 4x60=240 ώρες.
Η συγκρότηση του συνεργείου υπερωριακής απασχόλησης, στην οποία θα αναφέρεται ο αριθμός και το
ονοματεπώνυμο των συμμετεχόντων στο συνεργείο
υπαλλήλων, η κατηγορία και το Μ.Κ. αυτών, το συνολικό χρονικό διάστημα καθώς και οι ημέρες παροχής της
εργασίας και οι ώρες απασχόλησης για τον καθένα κατά
μήνα, θα γίνει με απόφασή μας ανάλογα με τις εκάστοτε
παρουσιαζόμενες ανάγκες.
Η δαπάνη για το Α’ εξάμηνο του έτους 2024, ανέρχεται
στο ύψος των χιλίων εξακοσίων ευρώ και μηδέν λεπτών
(1.600,00€), θα καλυφθεί από πιστώσεις του προϋπολογισμού της Περιφέρειας Θεσσαλίας Π.Ε. Καρδίτσας οι-
κονομικού έτους 2024 και θα βαρύνει τον Κ.Α.Ε. 0511.01
του Ε.Φ. 073.
Υπεύθυνη για την παρακολούθηση και τον έλεγχο
της πραγματικής παροχής υπερωριακής απογευματινής απασχόλησης, κατά τις εργάσιμες ημέρες, ορίζεται
η Προϊσταμένη του Τμήματος Τοπογραφίας και Διαχείρισης Ακινήτων της Π.Ε. Καρδίτσας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
Η απόφαση αυτή να δημοσιευθεί στην Εφημερίδα της Κυβερνήσεως, σύμφωνα με το άρθρο 20 του
ν. 4354/2015 (Α’ 176), και ισχύει από τη δημοσίευσή της.
Καρδίτσα, 20 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. απόφ. 66
(4)
Καθιέρωση πρόσθετης υπερωριακής απογευματινής απασχόλησης μέχρι την 22η ώρα καθώς και
εργασία κατά τις Κυριακές και εξαιρέσιμες ημέρες και κατά τις νυχτερινές ώρες, του ήδη υπάρ-
χοντος προσωπικού των μονίμων και Ι.Δ.Α.Χ.
υπαλλήλων του Δήμου Ζακύνθου.
Ο ΔΗΜΑΡΧΟΣ ΖΑΚΥΝΘΟΥ
Έχοντας υπόψη:
1. Τις διατάξεις της παρ.  1 του άρθρου 58 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης», αρμοδιότητες Δημάρχου (Α’ 87).
2. Τις διατάξεις των παρ. 2 και 3 του άρθρου 48 και
τις διατάξεις του άρθρου 176 του ν. 3584/2007 (Α’ 143).
3. Τις διατάξεις του άρθρου 20 του κεφ. Β του
ν. 4354/2015 (Α’ 176).
4. Το άρθρο 79 του ν. 3463/2006 (Α’ 114).
5. Τον συνολικό αριθμό των υπηρετούντων υπαλλήλων στον Δήμο Ζακύνθου.
6. Την μείωση του προσωπικού του Δήμου λόγω συνταξιοδοτήσεων καθώς και την αδυναμία πρόσληψης
προσωπικού λόγω αναστολής των διορισμών στο Δημόσιο Τομέα.
7. Την ανάγκη για πρόσθετη απογευματινή υπερωριακή απασχόληση μέχρι την 22η ώρα καθώς και εργασία
κατά τις Κυριακές και εξαιρέσιμες ημέρες και κατά τις
νυχτερινές ώρες, του ήδη υπάρχοντος προσωπικού των
μονίμων και Ι.Δ.Α.Χ. υπαλλήλων του Δήμου που τυχόν
θα προκύψουν πέραν του κανονικού ωραρίου εργασίας
λόγω εκτάκτων, επειγουσών και εποχικών αναγκών που
δημιουργούνται κατά το έτος 2024.
8. Την υπ’ αρ. 266084/04-12-2019 (Β’ 4702) απόφαση
Συντονιστή Αποκεντρωμένης Διοίκησης Πελοποννήσου Δυτ. Ελλάδας και Ιονίου συνέπεια της υπ’ αρ. 274/
30-9-2019 απόφασης Δημοτικού Συμβουλίου, σχετικά
με την καθιέρωση 24ωρης λειτουργίας σε τμήματα της
Διεύθυνσης Τεχνικών Υπηρεσιών και την υπ’ αρ. 203869/
27-11-2020 (Β’ 5527) όμοια σχετικά με την καθιέρωση
24ωρης λειτουργίας στα τμήματα της Διεύθυνσης Καθαριότητας.
9. Τις πιστώσεις που είναι εγγεγραμμένες στον υπό
ψήφιση προϋπολογισμού του Δήμου Ζακύνθου έτους
2023 σύμφωνα με την από 01/02/2024 βεβαίωση Διεύθυνσης Οικονομικών Υπηρεσιών, και το γεγονός ότι
κατά τη διάρκεια του έτους προκύπτουν ενδεικτικά οι
παρακάτω εποχικές, έκτακτες ή επείγουσες ανάγκες
ως κάτωθι:
ΔΙΟΙΚΗΤΙΚΕΣ ΚΑΙ ΟΙΚΟΝΟΜΙΚΕΣ ΥΠΗΡΕΣΙΕΣ
Για να αντιμετωπιστούν οι ανάγκες που θα προκύψουν
για την τήρηση των πρακτικών του Δημοτικού Συμβουλίου. των Δημοτικών Κοινοτήτων, των Ληξιάρχων, του
Γραφείου Δημάρχου, κ.λπ. σε βάρος των πιστώσεων του
υπό έγκριση προϋπολογισμού του Δήμου έτους 2024.
Κ.Α.Ε.: 10.6012.01 έχει προϋπολογιστεί πίστωση
15.000,00 €
Κ.Α.Ε.: 10.6022.01 έχει προϋπολογιστεί πίστωση
15.00,00 €
Κ.Α.Ε.: 10.6012.04 έχει προϋπολογιστεί πίστωση
13.000,00 €.
Ειδικότερα:
Η σύνταξη του ετήσιου προϋπολογισμού και η αναλυτική έκθεση που το συνοδεύει. Η σύνταξη του ετήσιου απο-
λογισμού, ισολογισμού και οικονομικών καταστάσεων.
Η σύνταξη βεβαιωτικών χρηματικών καταλόγων βεβαίωση και αποστολή ειδοποιήσεων στους φορολογου-
μένους, ο έλεγχος τ.μ. για την επιβολή δημοτικών τελών.
Η προετοιμασία εκλογών - μεταδημοτεύσεις - ετεροδημότες, αναθεώρηση εκλογικών καταλόγων. Η οργά-
νωση και διεξαγωγή εκλογών.
Τήρηση πρακτικών συνεδριάσεων του Δημοτικού
Συμβουλίου, της Δημοτικής Επιτροπής, καθώς και των
τοπικων συμβουλίων.
Η ηλεκτρονική καταχώρηση Ληξιαρχικών πράξεων
θανάτου - έκδοση αδειών ταφής από τους Ληξιάρχους
του Δήμου.
Η διενέργεια διαγωνισμών πρόσληψης εποχικού, κ.λ.π
προσωπικού μέσω ΑΣΕΠ (έλεγχος αιτήσεων, έκδοση
αποτελεσμάτων κ.λπ.).
Οι εργασίες διαχείρισης του ανθρώπινου δυναμικού
του Δήμου (προγραμματισμός και καταχώρηση στο
Μητρώο ανθρώπινου δυναμικού, επικαιροποίηση προσωπικών μητρώων υπαλλήλων, εγγραφή - διαγραφή -
επικαιροποίηση στοιχείων στο ηλεκτρονικό μητρώο μισθοδοτούμενων του Ελληνικού Δημοσίου, προσλήψεις
πάσης φύσεως, μισθοδοσίες κ.λπ.).
Οι ενέργειες στα πλαίσια εφαρμογής του ν. 5056/2023
(μεταφορά των υπαλλήλων των καταργούμενων νομικών προσώπων, λειτουργία δημοτικής επιτροπής κά.).
Η εφαρμογή προγραμμάτων κοινωφελούς εργασίας
μέσω ΔΥΠΑ.
Η παρουσία υπαλλήλου στο Δημοτικό Κατάστημα σε
απογευματινές συναντήσεις του Δημάρχου με τρίτους.
Η παρουσία υπαλλήλου σε απογευματινές συνεδριάσεις
ως εισηγητή στα συλλογικά όργανα του Δήμου. Οι εργασίες υποβολής φακέλων υποψηφιότητας σε προγράμμα-
τα λόγω των χρονικών περιορισμών που συνήθως έχουν.
ΔΗΜΟΤΙΚΗ ΑΣΤΥΝΟΜΙΑ
Για να αντιμετωπιστούν οι ανάγκες των υπαλλήλων της
Διεύθυνσης Δημοτικής Αστυνομίας του Δήμου που τυχόν
θα προκύψουν πέραν του κανονικού ωραρίου εργασίας
λόγω αυξημένων εκτάκτων, επειγουσών και εποχικών
αναγκών που δημιουργούνται κατά το έτος 2024 ως εξής:
Κ.Α.Ε.: 50.6012.01 έχει προϋπολογιστεί πίστωση
5.500,00 €
ΚΟΙΝΩΝΙΚΕΣ ΥΠΗΡΕΣΙΕΣ
Για να αντιμετωπιστούν οι ανάγκες των υπαλλήλων της
Διεύθυνσης Πρόνοιας του Δήμου που τυχόν θα προκύΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
ψουν πέραν του κανονικού ωραρίου εργασίας λόγω αυξημένων εκτάκτων, επειγουσών και εποχικών αναγκών. Η
εφαρμογή προγραμμάτων κοινωνικής προστασίας που
δημιουργούνται κατά το έτος 2024 ως εξής:
Κ.Α.Ε.: 15.6012.01 10.6012.04 έχει προϋπολογιστεί πίστωση 850,00 €
ΤΕΧΝΙΚΕΣ ΥΠΗΡΕΣΙΕΣ - ΥΠΗΡΕΣΙΕΣ ΚΑΘΑΡΙΟΤΗΤΑΣ ΠΟΛΙΤΙΚΗ ΠΡΟΣΤΑΣΙΑ
Για να αντιμετωπιστούν οι ανάγκες που θα προκύψουν
για τους εργαζόμενους των υπηρεσιών Διεύθυνσης Καθαριότητας και Διεύθυνσης Τεχνικών Υπηρεσιών έτους
2024 του Δήμο μας σχετικά με τις κάτωθι αρμοδιότητες:
Αρμοδιότητες Διαχείρισης Οχημάτων και Συντήρησης
Οχημάτων
Αρμοδιότητες Τεχνικών Συνεργείων - Ειδικών Συνεργείων
Αρμοδιότητες Αποκομιδής και Καθαρισμού Κοινοχρήστων
Χώρων
Αρμοδιότητες Πολιτικής Προστασίας
Ειδικότερα:
Για την αντιμετώπιση των προβλημάτων στην καθαριότητα και στην αποκομιδή των απορριμμάτων, κατά τις
Κυριακές και αργίες, καθώς και όλο το 24ωρο.
Το κλάδεμα των υψηλών δένδρων, αποκομιδή κλαδιών
από τις κλαδεύσεις, ανάγκες αρδεύσεων των πάρκων
κατά τους καλοκαιρινούς μήνες, καταστάσεις θεομηνιών
και εκτάκτων γεγονότων, καθαρισμός χώρων πρασίνου
και κοινόχρηστων χώρων.
Η αντιμετώπιση προβλημάτων που δημιουργούνται
από ακραία φυσικά φαινόμενα, θεομηνίες και φυσικές
καταστροφές.
Η κάλυψη αναγκών, όπως η άμεση αποκατάσταση και επισκευή των οδοστρωμάτων, η οποία επιβάλλεται να γίνεται
κατά τους θερινούς μήνες, επισκευές οδών και αποκαταστάσεις βλαβών στα δημοτικά δίκτυα. Ο έλεγχος και η συντήρη-
ση πεζοδρομίων καθώς και της οριζόντιας και κατακόρυφης
σήμανσης του οδικού δικτύου. - Η αποκατάσταση βλαβών
στα δίκτυα ηλεκτροφωτισμού, παροχές ρεύματος, τοποθετήσεις και συντήρηση εορταστικού διακόσμου.
και στους ακόλουθους ΚΑΕ
Κ.Α.Ε.: 20.6042.001 έχει προϋπολογιστεί πίστωση
115.000,00 € Κ.Α.Ε.: 20.6012.01 έχει προϋπολογιστεί
πίστωση 38.000,00 € Κ.Α.Ε.: 20.6022.01 έχει προϋπολογιστεί πίστωση 100.000,00 € Κ.Α.Ε.: 30.6012.01 έχει προ-
ϋπολογιστεί πίστωση 15.000,00 € Κ.Α.Ε.: 30.6022.01 έχει
προϋπολογιστεί πίστωση 22.000,00 € Κ.Α.Ε.: 30.6042.001
έχει προϋπολογιστεί πίστωση 35.000,00 €
Σύνολο: 374.350,00 €, αποφασίζουμε:
Διαπιστώνουμε τη συνδρομή εποχιακών, έκτακτων και
επειγουσών αναγκών που επιβάλλουν την υπερωριακή
απασχόληση του τακτικού προσωπικού του Δήμου και
εγκρίνουμε την καθιέρωση πρόσθετη υπερωριακής απογευματινή υπερωριακή απασχόληση μέχρι την 22η ώρα
καθώς και εργασία κατά τις Κυριακές και εξαιρέσιμες
ημέρες και κατά τις νυχτερινές ώρες, του ήδη υπάρχοντος προσωπικού των μονίμων και Ι.Δ.Α.Χ. υπαλλήλων
του Δήμου Ζακύνθου κατά το χρονικό διάστημα από τη
δημοσίευση της παρούσας έως την 31/12/2024, για την
κάλυψη των υπηρεσιακών αναγκών του Δήμου, προκειμένου να αντιμετωπιστούν οι ανάγκες που θα προκύ-
ψουν στις Διοικητικές και Οικονομικές Υπηρεσίες, για την
τήρηση των πρακτικών του Δημοτικού Συμβουλίου, των
Δημοτικών Κοινοτήτων, των Ληξιάρχων,της Δημοτικής
Αστυνομίας των Τεχνικών Υπηρεσιών και των Υπηρεσιών
Καθαριότητας κ.λπ. συνολικής δαπάνης: 374.350,00 €,
μέσα στα όρια των εγγεγραμμένων πιστώσεων του υπό
έγκριση προϋπολογισμού έτους 2024 όπως αναλυτικά
αναφέρουμε παρακάτω:
Οι ώρες αυτές δεν μπορούν να υπερβαίνουν τις εκατόν
είκοσι (120) ώρες όταν αφορούν απογευματινή υπερωριακή απασχόληση μέχρι την 22η ώρα τις ενενήντα έξι
(96) για νυχτερινές πέραν τις 22η και τις ενενήντα έξι (96)
για Κυριακές και εξαιρέσιμες ανά υπάλληλο ανά εξάμηνο
χωρίς να υπάρχει η δυνατότητα αυξομείωσης μεταξύ
των δυο εξαμήνων.
ΔΙΟΙΚΗΤΙΚΕΣ ΚΑΙ ΟΙΚΟΝΟΜΙΚΕΣ ΥΠΗΡΕΣΙΕΣ
Για να αντιμετωπιστούν οι ανάγκες που θα προκύψουν
για την τήρηση των πρακτικών του Δημοτικού Συμβουλίου. των Δημοτικών Κοινοτήτων, των Ληξιάρχων, του
Γραφείου Δημάρχου, κ.λπ. σε βάρος των πιστώσεων του
υπό έγκριση προϋπολογισμού του Δήμου έτους 2024.
Κ.Α.Ε.: 10.6012.01 έχει προϋπολογιστεί πίστωση
15.000,00 € Κ.Α.Ε.: 10.6022.01 έχει προϋπολογιστεί πίστωση 15.00,00 € Κ.Α.Ε.: 10.6012.04 έχει προϋπολογιστεί
πίστωση 13.000,00 €.
Ειδικότερα:
ΔΗΜΟΤΙΚΗ ΑΣΤΥΝΟΜΙΑ
Για να αντιμετωπιστούν οι ανάγκες των υπαλλήλων της
Διεύθυνσης Δημοτικής Αστυνομίας του Δήμου που τυχόν
θα προκύψουν πέραν του κανονικού ωραρίου εργασίας
λόγω αυξημένων εκτάκτων, επειγουσών και εποχικών
αναγκών που δημιουργούνται κατά το έτος 2024 ως εξής:
Κ.Α.Ε.: 50.6012.01 έχει προϋπολογιστεί πίστωση
5.500,00 €
ΚΟΙΝΩΝΙΚΕΣ ΥΠΗΡΕΣΙΕΣ
Για να αντιμετωπιστούν οι ανάγκες των υπαλλήλων της
Διεύθυνσης Πρόνοιας του Δήμου που τυχόν θα προκύψουν πέραν του κανονικού ωραρίου εργασίας λόγω αυ-
ξημένων εκτάκτων, επειγουσών και εποχικών αναγκών.
Η εφαρμογή προγραμμάτων κοινωνικής προστασίας
που δημιουργούνται κατά το έτος 2024 ως εξής:
Κ.Α.Ε.: 15.6012.01 10.6012.04 έχει προϋπολογιστεί πίστωση 850,00 €
ΤΕΧΝΙΚΕΣ ΥΠΗΡΕΣΙΕΣ ΚΑΙ ΥΠΗΡΕΣΙΕΣ ΚΑΘΑΡΙΟΤΗΤΑΣΠΟΛΙΤΙΚΗ ΠΡΟΣΤΑΣΙΑ
Για να αντιμετωπιστούν οι ανάγκες που θα προκύψουν
για τους εργαζόμενους των υπηρεσιών Διεύθυνσης Καθαριότητας και Διεύθυνσης Τεχνικών Υπηρεσιών έτους
2024 του Δήμο μας σχετικά με τις κάτωθι αρμοδιότητες:
Αρμοδιότητες Διαχείρισης Οχημάτων και Συντήρησης
Οχημάτων Αρμοδιότητες Τεχνικών Συνεργείων - Ειδικών
Συνεργείων Αρμοδιότητες Αποκομιδής και Καθαρισμού Κοινοχρήστων Χώρων Αρμοδιότητες Πολιτικής Προστασίας
και στους ακόλουθους ΚΑΕ
Κ.Α.Ε.: 20.6042.001 έχει προϋπολογιστεί πίστωση
115.000,00 € Κ.Α.Ε.: 20.6012.01 έχει προϋπολογιστεί
πίστωση 38.000,00 € Κ.Α.Ε.: 20.6022.01 έχει προϋπολογιστεί πίστωση 100.000,00 € Κ.Α.Ε.: 30.6012.01 έχει προ-
ϋπολογιστεί πίστωση 15.000,00 € Κ.Α.Ε.: 30.6022.01 έχει
προϋπολογιστεί πίστωση 22.000,00 € Κ.Α.Ε.: 30.6042.001
έχει προϋπολογιστεί πίστωση 35.000,00 €.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1307/26.02.2024
Ειδικά για το προσωπικό που ανήκει σε υπηρεσίες
καθαριότητας, οι οποίες λειτουργούν, βάσει νόμου, σε
εικοσιτετράωρη βάση, οι ως άνω ώρες ορίζονται μέχρι εκατόν ογδόντα (180) αντίστοιχα ανά εξάμηνο ανά
υπάλληλο, χωρίς να υπάρχει η δυνατότητα αυξομείωσης
μεταξύ των δύο (2) εξαμήνων μέσα στο έτος (παρ. Α.2
άρθρο 20 του ν. 4354/2015).
Γενικό Σύνολο: 374.350,00 €.
Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά με απόφαση του
Προϊσταμένου της κάθε οργανικής μονάδας αρμοδίου
οργάνου ανάλογα με τις ανάγκες της Υπηρεσίας ο οποίος
φέρει και την ευθύνη παρακολούθησής τους.
Η παρούσα ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ζάκυνθος, 14 Φεβρουαρίου 2024
Ο Δήμαρχος
ΓΕΩΡΓΙΟΣ ΣΤΑΣΙΝΟΠΟΥΛΟΣ
Ι
Αριθμ. 2489
(5)
Καθιέρωση υπερωριακής εργασίας, καθώς και
νυχτερινής εργασίμων ημερών και ημερήσιας ή
νυχτερινής που παρέχεται Κυριακές και εξαιρέσιμων ημερών, του μόνιμου προσωπικού, προσω-
πικού με σχέση εργασίας Ιδιωτικού Δικαίου, Λοιπό Επιστημονικό προσωπικό, Φαρμακοποιού και
Ψυχολόγου του Γ.Ν. Γρεβενών για το έτος 2024.
Η ΠΡΟΕΔΡΟΣ ΤΟΥ
ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΓΡΕΒΕΝΩΝ
Έχοντας υπόψη:
1. Τις διατάξεις των άρθρων 7 και 10 του ν. 3329/2005
(Α’ 81).
ζ3. Την υπό στοιχεία 3/31029/ΔΕΠ/06.05.2-16
(ΑΔΑ: ΩΛ9ΣΗ-0ΝΜ) εγκύκλιο του Γενικού Λογιστηρίου
του Κράτους «Παροχή οδηγιών για την εφαρμογή των
διατάξεων του Κεφαλαίου Β’ του ν. 4354/2015».
4. Την υπ’ αρ. 1102/05-01-2024 (ΑΔΑ: 9ΤΖΗΟΡΕΠ-ΩΧΚ)
απόφαση του/της Διοικητή 3ης ΥΠΕ.
5. Την υπ’ αρ. 1199/05-01-2024 (ΑΔΑ: 9ΧΒΩΟΡΕΠ-0ΟΔ)
απόφαση του/της Διοικητή της 3ης ΥΠΕ.
6. Τις διατάξεις του άρθρου 102, παρ.  2, του
ν. 4461/2017 (Α’ 38).
7. Τις διατάξεις του άρθρου 64 του ν.  4486/2017,
(Α’ 115).
8. Την υπό στοιχεία Γ4β/Γ.Π.οικ.44307/28-07-2022
(Υ.Ο.Δ.Δ. 670) απόφαση του Υπουργού Υγείας και της
Αναπληρώτριας Υπουργού Υγείας.
9. Την υπό στοιχεία Γ4β/Γ.Π.οικ.70207/27-12-2022
(Β’ 6744) απόφαση της Αναπληρώτριας Υπουργού Υγείας.
10. Την υπ’ αρ. 56η/5ης/07-02-2024 (θέμα 8ο) (ΑΔΑ:
Ψ2Γ44690ΒΨ-ΔΝΡ) απόφαση του Δ.Σ. του Γ.Ν. Γρεβενών,
αποφασίζουμε:
Εγκρίνουμε για το έτος 2024:
Α) Εφημεριακή Απασχόληση καθημερινών, αργιών
και εξαιρέσιμων ημερών του Επιστημονικού Προσωπικού (Φαρμακοποιών, Ψυχολόγων), συνολικά τριών (3)
ατόμων για 360 εφημερίες (ενεργών, μικτού τύπου και
ετοιμότητας), με ετήσιο κόστος 16.000,00 € κατά το έτος
2024, επιμεριζόμενες ως εξής:
Α’ εξάμηνο: 180 εφημερίες με κόστος 8.000,00 € (ΚΑΕ
0261 και 0263)
Β’ εξάμηνο: 180 εφημερίες με κόστος 8.000,00 € (ΚΑΕ
0261 και 0263).
Β) Αποζημίωση για την υπερωριακή εργασία καθ’ υπέρβαση του υποχρεωτικού ωραρίου εργασίας του μόνιμου
προσωπικού, του προσωπικού Ι.Δ.Α.Χ. και Ι.Δ.Ο.Χ., πλην
Ιατρών κάθε κατηγορίας και πλην απασχολούμενων με τα
Προγράμματα Κοινωφελούς Εργασίας του Ο.Α.Ε.Δ., Ογδόντα (80) ατόμων με 10.000 ώρες απασχόλησης και ετήσιο
κόστος 40.000 κατά το έτος 2024, επιμεριζόμενες ως εξής:
Α’ εξάμηνο: 5.000 ώρες με κόστος 20.000 € (ΚΑΕ 0261)
Β’ εξάμηνο: 5.000 ώρες με κόστος 20.000 € (ΚΑΕ 0261)
Γ) Αποζημίωση για εργασία κατά τις νυχτερινές ώρες
και κατά τις Κυριακές και τις εξαιρέσιμες ημέρες, προς
συμπλήρωση της εβδομαδιαίας υποχρεωτικής εργασίας
του μόνιμου προσωπικού, του προσωπικού Ι.Δ.Α.Χ. και
Ι.Δ.Ο.Χ., πλην Ιατρών κάθε κατηγορίας και πλην απασχολούμενων με τα Προγράμματα Κοινωφελούς Εργασί-
ας του Ο.Α.Ε.Δ. Τριακοσίων Σαράντα (340) ατόμων με
160.000 ώρες απασχόλησης και ετήσιο κόστος 210.000
κατά το έτος 2024, επιμεριζόμενες ως εξής:
Α’ εξάμηνο: 80.000 ώρες με κόστος 105.000 € (ΚΑΕ 0263)
Β’ εξάμηνο: 80.000 ώρες με κόστος 105.000 € (ΚΑΕ 0263).
Η υπερωριακή απασχόληση του προσωπικού της
παραπάνω περ. Β), δεν επιτρέπεται να υπερβαίνει ανά
εξάμηνο τα όρια που αναφέρονται στην παρ. 2 του άρθρου 20 του ν. 4354/2015. (Η απογευματινή υπερωρια-
κή εργασία ορίζεται ανά εξάμηνο μέχρι 120 ώρες ανά
υπάλληλο και η υπερωριακή κατά τις νυχτερινές ώρες και
κατά τις Κυριακές και εξαιρέσιμες ορίζεται ανά εξάμηνο
στις 96 ώρες ανά υπάλληλο).
Η εργασία προς συμπλήρωση της εβδομαδιαίας υποχρεωτικής εργασίας και η εφημεριακή απασχόληση, δεν
επιτρέπεται να υπερβαίνουν ανά εξάμηνο τα όρια που
αναφέρονται στις παραπάνω περ. Α) και Γ).
Η απόφαση που θα ληφθεί, θα ισχύει από 01/01/2024
σύμφωνα με την διάταξη του άρθρου 64 του ν. 4486/2017
(Α’ 115), και θα πρέπει να δημοσιευθεί στην Εφημερίδα
της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Γρεβενά, 21 Φεβρουαρίου 2024
Η Πρόεδρος
ΕΥΤΥΧΙΑ ΚΑΠΑΤΟΥ

[Source: 20240201307.pdf | Tokens: 32739]